Държавен вестник, бр. 99, 2009 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  99
(2) Предоставяните от бюджета средства 
на държавни лечебни заведения – търговски 
дружества, и на лечебни заведения – търговски 
дружества със смесено държавно и общинско 
участие в капитала, за капиталови разходи се 
отразяват като увеличение на капитала им. 
Капиталът на лечебното заведение се увеличава 
със стойността на предоставените от бюджета 
средства за капиталови разходи на съответно­
то държавно лечебно заведение или лечебно 
заведение със смесено държавно и общинско 
участие в капитала, като държавата записва 
нови дялове/акции.
(3) В случаите по ал. 1 и 2 не се прилагат 
разпоредбите на Търговския закон за увели­
чаване на капитала. Компетентен да поиска 
вписване в търговския регистър на увеличението 
на капитала е министърът на здравеопазването 
или оправомощено от него лице.
§ 52. (1) Средствата от държавния бюджет 
за дейностите по възпитанието, подготовката 
и обучението на деца и ученици в държавни­
те и общинските училища, детски градини и 
обслужващи звена в системата на народната 
просвета се определят по първостепенните 
разпоредители с бюджетни кредити на база 
на единни разходни стандарти за едно дете и 
един ученик, одобрени от Министерския съвет.
(2) Първостепенните разпоредители с бюджет­
ни кредити разпределят средствата, получени по 
единни разходни стандарти, между училищата, 
детските градини и обслужващите звена въз 
основа на формули за всяка отделна дейност.
(3) Първостепенният разпоредител с бюджет­
ни кредити утвърждава формулите по ал. 2 в 
срок до 28 февруари 2010 г. след обсъждане с 
директорите на детските градини, училищата 
и обслужващите звена от съответната дейност. 
Утвърдените формули се прилагат от началото 
на бюджетната година и не могат да бъдат 
променяни до края є.
(4) Основни компоненти на всяка формула 
по ал. 2 са единният разходен стандарт и броят 
на децата и учениците в детските градини, учи­
лищата и обслужващите звена за съответната 
дейност. Допълнителни компоненти на фор­
мулата могат да бъдат обективни географски, 
демографски и инфраструктурни показатели, 
определящи различия в разходите за едно дете 
или един ученик, или показатели, отразяващи 
националната и общинската образователна 
политика. Не могат да бъдат компоненти на 
формулите по ал. 2 числеността на персонала 
и броят на групите и паралелките.
(5) Средствата по ал. 2 за всяка дейност се 
разпределят:
1. не по-малко от 80 на сто – на база на 
основните компоненти на формулата;
2. останалите до 20 на сто – въз основа на 
допълнителни компоненти на формулата.
(6) Първостепенните разпоредители с бю­
джетни кредити, финансиращи училища, детски 
градини и обслужващи звена, като част от 
допълнителните компоненти на формулата за 
съответната дейност могат да предвидят резерв 
за нерегулярни разходи в размер до 5 на сто от 
средствата по съответната дейност. Неразпре­
делените към 15 ноември 2010 г. средства от 
резерва се предоставят на училищата, детските 
градини и обслужващите звена по съответната 
дейност, като се разпределят пропорционално 
на броя на децата и учениците.
(7) Първостепенните разпоредители с бю­
джетни кредити като част от допълнителните 
компоненти на формулите могат да предвидят 
средства в размер до 0,5 на сто за финансиране 
на логопедични кабинети.
(8) Като част от формулите за разпределение 
на средствата първостепенните разпоредители 
с бюджетни кредити утвърждават и:
1. условията и реда за разпределение на 
средствата по отделните допълнителни ком­
поненти, включени в съответната формула, в 
т.ч. и резерва;
2. правила за промени в разпределението 
на средствата между училища, детски градини 
и обслужващи звена при изменение на броя 
на децата и учениците или на стойностите по 
някой от другите компоненти на формулата, 
въз основа на които се разпределят средствата.
(9) Освен средствата по ал. 2 първосте­
пенните разпоредители с бюджетни кредити 
включват в бюджетите на училищата за 2010 г. 
и разходи за сметка на:
1. установеното към края на 2009 г. преви­
шение на постъпленията над плащанията по 
бюджета на съответното училище;
2. собствените приходи на училището;
3. допълнително финансиране за маломерни 
и слети паралелки, определено като размер с 
акт на министъра на образованието, младежта 
и науката;
4. дължимите към бюджета на училище­
то средства, непреведени от първостепенния 
разпоредител с бюджетни кредити към 31 де­
кември 2009 г.
(10) Първостепенният разпоредител с бю­
джетни кредити не утвърждава формули за 
дейности, по които получател на средства е 
само едно училище, детска градина или об­
служващо звено.
(11) Освен средствата по ал. 1 допълнител­
но финансиране за дейностите по обучението 
на ученици в задължителна училищна възраст 
получават защитени училища, определени съ­
гласно § 6е от допълнителните разпоредби на 
Закона за народната просвета.
(12) До 31 януари 2010 г. Министерството на 
образованието, младежта и науката публикува на 
интернет страницата си информация по видове 
единни разходни стандарти и по първостепенни 
разпоредители с бюджетни кредити за:
1. броя на децата и учениците към 1 януари 
2010 г. съгласно информационната система на 
министерството „АдминМ“;